12. sz. melléklet – Az ifjúságvédelmi részleg szabályzata

**1. §**

(1) Az ifjúságvédelmi részleg vezetője vagy az általa kijelölt rendőr a fiatalkorúval, annak befogadása után haladéktalanul beszélgetést folytat le, amelynek során:

**1)** tájékoztatja őt:

**a)** az őt megillető jogokról és kötelességekről,

**b)** a részletes napirendről,

**c)** a részlegen működő – többek között képtovábbító és képrögzítő – megfigyelőeszközökről, ha a helységben van ilyen.

**2)** Megismerteti vele a jelen szabályzatot.

(2) A fiatalkorú a rendőrség ifjúságvédelmi részlegén érvényes jogairól és kötelességeiről szóló lapon aláírásával igazolja, hogy közölték vele az (1) bekezdésben említett tudnivalókat és szabályzatot, továbbá tájékoztatták a részleg részletes napirendjéről, a részlegen betartandó szabályzatról és a részlegen működő megfigyelőeszközökről.

(3.) A fiatalkorúnak, aki nem beszéli megfelelő szinten a lengyel nyelvet, az ifjúságvédelmi részlegben való tartózkodásával kapcsolatos ügyekben térítésmentesen tolmács segítségét biztosítják.

(3a.) Fiatalkorú személy részére, amennyiben a jelnyelvről és más kommunikációs eszközökről szóló 2011. augusztus 19-i törvény (Dz.U. [Dziennik Ustaw – a Lengyel Közt. közlönye] 2023/20.) 2. cikk (1) bek. értelmében vett személy, térítésmentesen lengyel jelnyelvi tolmácsszolgáltatást ([lengyel rövidítése:] PJM), nyelvi-jelelő kommunikációs rendszert ([lengyel rövidítése:] SJM), valamint siketvak személyek kommunikációs módszerét ([lengyel rövidítése:] SKOGN) kell biztosítani a helyiségben tartózkodással kapcsolatos ügyekben

 (4) Ha a helyiségbe felvett fiatalkorúval annak módosult tudatállapota miatt nehezen vehető fel a kapcsolat, az (1) bekezdésben említett cselekmények a kötelezettség teljesítését akadályozó ok megszűntét követően végzendők el.

(5). Ha az őrizetbe vett fiatalkorúval való kapcsolattartás tudatzavarából eredő akadályoztatása miatt nem tájékoztatták őt a büntetőeljárási törvénykönyvben vagy a fiatalkorúak támogatásáról és rehabilitációjáról szóló, 2022. június 9-i törvényben (Hivatalos Közlöny 1700. tétel) foglalt őrizetbe vételéből fakadó őt megillető jogairól, a tájékoztatást akkor kell végrehajtania, ha a tájékoztatási kötelezettség elmaradásának oka megszűnt. Az őrizetbe vett fiatalkorú a fiatalkorú őrizetbe vételéről szóló jegyzőkönyv aláírásával igazolja az őt megillető jogaival való megismerésének tényét.

(6) Az ifjúságvédelmi részleg vezetője határozza meg az (1) bekezdés 1. pontjának b) alpontjában említett részletes napirendet, amely tartalmazza a nevelési, kulturális és oktatási foglalkozásokat, továbbá a takarítás, és az ebédi után szobában töltendő pihenés, valamint az éjszakai pihenőidő részletes rendjét.

§ 2 Az ifjúságvédelmi részlegbe befogadott fiatalkorút elbocsátják, illetve átadják szüleinek vagy nevelőinek a fiatalkorúak támogatásáról és rehabilitációjáról szóló, 2022. június 9-i törvény 48. cikkének (9) bekezdésében meghatározott esetekben.

**3. §**

Az ifjúságvédelmi részlegbe befogadott fiatalkorút orvosi vizsgálatnak vetik alá, illetve a feltétlenül szükséges egészségügyi ellátásban részesítik a rendőrség által őrizetbe vett személyek orvosi ellátását szabályozó jogszabályokban meghatározott esetekben.

**4. §**[[1]](#endnote-1)

(1) Az ifjúságvédelmi részlegbe befogadott fiatalkorú közli családi és utónevét, születési idejét és helyét, bejelentett lakcímét vagy tartózkodási helyét és egészségi állapotát, valamint apja utónevét.

(2) Az ifjúságvédelmi részlegbe befogadott, illetve ott tartózkodó fiatalkorút motozásnak vetik alá.

**5. §**

(1)[[2]](#endnote-2)  A 4. § (2) bekezdésében említett motozás során elkobzott tárgyakat, illetve azok egyedi jellemzőit feljegyzik a letéti bizonylatra. A letéti bizonylatot az ifjúságvédelmi részlegbe befogadott fiatalkorú, illetve az a rendőr írja alá, aki a bizonylaton felsorolt tárgyakat letétbe helyezi.

(2) Ha az ifjúságvédelmi részlegbe befogadott fiatalkorú megtagadja aláírást vagy arra képtelen, ezt a letéti bizonylaton rögzíteni kell, megjelölve egyúttal egy másik hatósági személy jelenlétét, amit e hatósági személy aláírásával igazol.

(3)[[3]](#endnote-3) *(törölve)*

(4) A 4. § (2) bekezdésében említett motozás során elkobzott tárgyak nem adhatók át az ifjúságvédelmi részlegen tartott fiatalkorúnak.

(5) A 4. § (2) bekezdésében említett motozás során megtalált és elkobzott tárgyak, ha végrehajtás keretében vagy bizonyítékként kerültek lefoglalásra, nem adhatók át a részlegen tartott fiatalkorúnak sem szüleinek, sem nevelőinek.

**6. §**[[4]](#endnote-4)

(1) A fiatalkorúak helyét az ifjúságvédelmi részlegen a részleg vezetője vagy annak meghatalmazottja jelöli ki, tekintetbe véve a fiatalkorúak biztonságát, a rendőrség intézkedései hatékonyságának biztosítását, valamint ezen intézkedésekkel érintett fiatalkorúak jogainak tiszteletben tartását.

(2) Az ifjúságvédelmi részleg vezetője vagy egy általa kijelölt személy jelöli ki a fiatalkorú fekhelyét, az alábbi feltételek mellett:

**1)** a fiatalkorúakat nemek szerint elkülönítve helyezik el;

**2)** a 18. életévét be nem töltött fiatalkorút nem helyezik felnőttekkel közös hálóterembe.

**3)** az alkoholfogyasztásra utaló jegyeket mutató fiatalkorú a többi, hasonló tüneteket nem mutató fiatalkorútól elkülönítve helyezik el;

**4)** a kábító vagy tudatmódosító szer, illetve ezeket helyettesítő szer hatása alatt álló fiatalkorút a többi, ilyen hatás alatt nem álló fiatalkorútól elkülönítve helyezik el.

(3) A viselkedésével saját vagy mások egészségét vagy életét veszélyeztető fiatalkorút nem helyezik olyan hálóba, ahol más fiatalkorúak tartózkodnak.

(4) Ha a fiatalkorú különösen agresszív módon viselkedik, azonnal orvost kell hívni.

(5) Ha a fiatalkorún fertőző betegség tünetei mutatkoznak, a fiatalkorút egészségügyi elkülönítőbe vagy olyan helyiségbe helyezik, ahol más fiatalkorú nem tartózkodik, majd erről haladéktalanul értesítik az orvost.

(6) A (4) és (5) bekezdésben említett fiatalkorú az orvos javaslatainak megfelelő gondozásban részesül.

**7. §**

(1) A fiatalkorú az ifjúságvédelmi részlegen való tartózkodása idejére térítésmentesen az évszaknak és napszaknak megfelelő ruhát, alsóneműt és lábbelit kap, ha saját ruházata használhatatlan, vagy ha viselése higiénés szempontból nem megengedhető. Erről a részleg vezetője, vegy az általa kijelölt személy dönt.

(2) A fiatalkorú részére a személyes higiéné fenntartásához nélkülözhetetlen tisztálkodószereket, ideértve különösen a szappant és törölközőt, a használat idejére rendelkezésre bocsátják.

(3) Az éjszakai pihenőidőre, illetve nappal is, ha ez indokolt, pizsamát bocsátanak a fiatalkorú rendelkezésére egyéni használatra. Egyéni használatra matracot, vánkost, plédet (az őszi-téli időszakban két plédet), valamint ágyneműt (két lepedőt és egy párnahuzatot) bocsátanak a fiatalkorú rendelkezésére.

**8. §**

(1) Az ifjúságvédelmi részlegen elhelyezett fiatalkorú részére a következőket biztosítják:

**1)** Napi háromszori étkezés, amelyből legalább egy melegétel, valamint az italt, az alábbi feltételekkel:

**a)** A napi étkezések energiatartalma nem lehet kevesebb, mint a rendőri állomány élelmezését szabályozó jogszabályokban előírt fejadag 60%-a, és el kell érnie a 2600 kcal-t, a 18 éven aluliak esetében pedig nem lehet kevesebb, mint e fejadag 75%-a, és el kell érnie a 3200 kcal-t.

**b)** az a) alpontban meghatározott adag 50%-kal növelendő az orvos javaslatára, vagy abban az esetben, ha a fiatalkorút elővezetik vagy 6 óránál hosszabb időtartamú kíséretben van.

**c)** az a) alpontban meghatározott adag 70%-kal növelendő ünnepnapokon, hivatalos munkaszüneti napokon és a Gyermeknapon,

**d)** Az ételt legkorábban 5 órával a fiatalkorú részlegen történt elhelyezése után adják ki, az alábbi időpontokban és adagban:

**-** 700-800 reggeli – az a) alpontban meghatározott tápérték 30%-ának megfelelő adagban;

**-** 1200-1400 ebéd – az a) alpontban meghatározott tápérték 40%-ának megfelelő adagban;

**-** 1800-1900 vacsora – az a) alpontban meghatározott tápérték 30%-ának megfelelő adagban.

 **e)** A külföldről kísért fiatalkorú a részlegbe történt befogadása után 2 órán belül ételt kap az a) alpontban meghatározott adag tápértékének 30%-át kitevő mennyiségben, ha a részlegbe 1800 és 800 óra között fogadták be, de akkor nem részesült a d) alpontban említett étkezésben.

 **f)** A fiatalkorú akkor jogosult az első megfelelő étkezésre, ha a kíséretnek vagy a elővezetést végrehajtó hatósági közegnek történő átadás miatt nem lesz lehetősége étkezni a d) alpontban megjelölt időben.

**g)** Ha egészségi állapota megkívánja, a fiatalkorúnak az orvos által előírt étrend biztosítandó.

**h)** Indokolt esetben a fiatalkorú kaphat ételt a részlegbe való befogadásával kezdődő 5 órás időtartam letelte előtt.

**2)** Orvosi ellátásban részesülhet.

**3)** A személyes higiénéhez nélkülözhetetlen szaniter berendezéseket és tisztálkodószereket használhat.

**4)** Olyan vallási kegytárgyakat birtokolhat, amelyekkel nem veszélyeztethető a részleg biztonsága.

**5)** Lehetőséget kap a vallásgyakorlatra és vallási szertartásokra a részlegen tartózkodó személyeket és rendet nem veszélyeztető módon.

**6)** Lehetőséget kap a dohányzásra az erre kijelölt helyen, amelyet a belügyekért felelős megfelelő minisztérium hatálya alá tartozó személyekre vonatkozó, dohányipari termékek épületben és személyszállító járművön való használatáról szóló jogszabály ír elő, feltéve, hogy már betöltötte 18. életévét, és hogy ezzel nem akadályozza a rendőröket a részlegben tartózkodók biztonságát felügyelő szolgálati kötelességeik teljesítésében.

**7)** Lehetőséget kap arra, hogy átvehessen személyes holmit, különösen ideértve ruhát, lábbelit, kötszert, tisztálkodószert, valamint az orvos által felírt – és csak az orvos engedélyével és rendelése szerint kiadható – gyógyszert tartalmazó csomagot, annak a fiatalkorú jelenlétében lefolytatott átvizsgálása után.

**8)** Lehetőséget kap kérvény, panasz vagy indítvány benyújtására a részleg vezetőjéhez vagy egy általa kijelölt rendőrhöz.

**9)** Kérésére haladéktalanul felveszik a kapcsolatot szülőjével, nevelőjével vagy védőjével.

**10)** A részlegen eltöltendő 24 órát meghaladó tartózkodás esetén részt vehet friss levegőn tartott, napi legalább 1 órás testnevelési foglalkozáson – a (2) bekezdésben meghatározott feltételek teljesülése mellett.

**11)** Hozzáférhet sajtótermékekhez, audiovizuális eszközökhöz, könyvhöz, sportfelszereléshez és oktatási eszközökhöz.

**12)** Személyes méltóságát tiszteletben tartják.

**13)** Megóvják a testi és lelki erőszaktól, illetve mindennemű kegyetlen bánásmódtól.

(2) Rossz idő esetén a részleg vezetője dönthet úgy, hogy a testnevelési foglalkozást a tanulószobán tartják meg.

**9. §**

(1) A részlegbe befogadott fiatalkorút tájékoztatják az alábbi kötelességekről:

**1)** jelen szabályzatot kötelező betartani;

**2)** a részlegen szolgálatot teljesítő dolgozó vagy rendőr utasításait végre kell hajtani;

**3)** be kell tartani az éjszakai pihenőidőt, amely 2200 órától -600 óráig, ünnepnapon 700 óráig tart;

**4)** be kell tartani az együttélés szabályait;

**5)** fenn kell tartani a személyes higiénét és a helyiségek tisztaságát;

**6)** a helyiségek berendezéseit rendeltetésüknek megfelelően kell használni;

**7)** a részleg személyzetét haladéktalanul értesíteni kell, az emberi életet vagy a részleg berendezését veszélyeztető, illetve az egyéb komoly veszéllyel járó eseményről;

**8)** kötelező részt venni a nevelési, kulturális és oktatási, sport- és szabadidős foglalkozásokon, továbbá a részlegen végzendő takarítási munkákban.

(2) Amennyiben a fiatalkorúak védelme ezt indokolja, az (1) bekezdés 8. pontjában említett foglalkozásokat – a műszaki-szervezési lehetőségekhez mérten – elkülönített csoportokban tartják a fiatalkorúak által elkövetett tettek jellege és azok demoralizáló foka alapján.

(3) Az (1) bekezdés 8. pontjában említett foglalkozások programjának és módszertanának, illetve a fiatalkorúra alkalmazott a nevelési módszereknek egyénre szabottnak kell lenni, céljuk legyen a fiatalkorú megismerése, valamint érdeklődési köreinek és a közösségi léthez szükséges készségeinek fejlesztése.

**10. § *(törölve)***[[5]](#endnote-5)

**11. §**

Ha a fiatalkorú hirtelen megbetegszik, vagy ha életveszély, illetve súlyos egészségkárosodás fenyegeti, a részleg vezetője vagy egy általa kijelölt személy haladéktalanul értesíti az illetékes családjogi bíróságot.

**12. §**

Az ifjúságvédelmi részlegen nevelőeszközként a szóbeli dicséret vagy szóbeli figyelmeztetés használható.

**13. §**

A fiatalkorú jutalmazható:

**1)** helyes magatartásáért;

**2)** a részleg területén folytatott foglalkozásokon és munkákban való aktív részvételéért;

**3)** a részleg szabályzatának és részletes napirendjének példás betartásáért.

**14. §**

Figyelmeztetés alkalmazandó azzal a fiatalkorúval szemben, aki megszegi a részleg részletes napirendjét és szabályzatát, illetve, aki helytelen magatartást és hozzáállást tanúsít.

**15. §**

Az ifjúságvédelmi részleg vezetője köteles tájékoztatni a családjogi bíróságot a fiatalkorú helytelen magatartásáról és hozzáállásáról.

**16. § *(törölve)***[[6]](#endnote-6)

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)
4. [↑](#endnote-ref-4)
5. [↑](#endnote-ref-5)
6. [↑](#endnote-ref-6)